*Изпълнители на СИМП-индивидуални и групови практики*

***Необходими документи за сключване на договор по реда на НРД за медицинските дейности 2023г.-2025г.***

1. Заявление по образец, утвърден от управителя на НЗОК

2. За дружествата, регистрирани в държава - членка на ЕС, или в държава, страна по Споразумението за ЕИП - документ за актуална регистрация по националното законодателство, издаден от компетентен орган на съответната държава

3. Копие от удостоверение за регистрация на лечебното заведение в ИАМН/РЗИ

4. Удостоверение за актуално членство в БЛС с номер от националния регистър (УИН) по смисъла на чл. 13, ал. 1, т. 3 от Закона за съсловните организации на лекарите и лекарите по дентална медицина (ЗСОЛЛДМ), издадено от съответната РК на БЛС или генерирано и отпечатано от електронната система на Националния регистър, съдържащо уникален буквено - цифров код, баркод и сканиран подпис - **за лекарите, които ръководят, съответно работят в лечебното заведение**

5. Декларация на хартиен или електронен носител по образец, посочен в приложение № 10 от НРД за медицинските дейности 2023г.-2025г., за дейността на лечебното заведение - **с поставена дата и подпис, на представляващия ЛЗ и печат на ЛЗ**

6. Копия от необходимите квалификационни документи, съгласно наредбата по чл. 181, ал. 1 от ЗЗ за придобиване на специалност в системата на здравеопазването за всички лекари, които ще оказват медицинска помощ в изпълнение на договор с НЗОК:

* диплома за лекар
* диплома за специалност

7. Копие на документи за придобита квалификация за продължаващо медицинско обучение след придобиване на специалност, необходими за изпълнение на ВСМД/ВСМДИ, в съответствие с чл. 182 от ЗЗ и съответните утвърдени медицински стандарти

8. Декларация по чл. 21 от НРД за медицинските дейности 2023г.-2025г. на хартиен носител от всички лекари, които ще оказват медицинска помощ, за броя и вида договори с НЗОК, с която се удостоверява, че лекарят работи в изпълнение на не повече от два договора с НЗОК **/с поставена дата и подпис на лекаря/**

9. Копие от удостоверение за признаване на професионална квалификация по медицинска професия, както и удостоверение за признаване на специалност, издадени от Министъра на здравеопазването по реда на Закона за признаване на професионални квалификации – **за лекарите придобили медицинска специалност в друга държава**

10. За лекар специалист, работещ по договор и в ЛЗБП:

* удостоверение по чл.62 от ЗЗО, че не се нарушава дейността на болницата – от управителя/директора на ЛЗБП

***Забележка:*** *за лечебни заведения, които са били изпълнители на медицинска помощ по договор с НЗОК до 31.08.2023 г., в случай че нямат настъпили промени по документите описани в т.2, т.3, т.6, т.7 и т.9 представят попълнена декларация за липса на промени.*

***В случаите на подадени на място в РЗОК на заявителните документи, следва всички копия на представените документи да бъдат заверени „Вярно с оригинала”, подпис и печат от изпълнителя.***

***В случаите на подадени заявителни документи, чрез Системата за сигурно електронно връчване (ССЕВ), следва:***

***- всички документи издадени и попълнени от представляващия лечебното заведение да бъдат електронно подписани с визуализация на електронен подпис върху всеки един документ;***

***- всички декларации, част от комплекта подадени документи, които са издадени и подписани от друго лице /наети лекари, заместници/, различно от представляващия лечебното заведение, следва да бъдат подписани лично от декларатора, сканирани и електронно подписани с визуализация на електронен подпис на представляващия лечебното заведение;***

***- всички документи издадени от други институции, част от заявителните документи, следва да бъдат представени електронно подписани от представляващия лечебното заведение с визуализация на електронен подпис или представени копия предварително подписани и заверени с „Вярно с оригинала”.***